NACRT
Na temelju članka 289., stavka 7. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23. i 61/25. – pročišćeni tekst) i članka 30. Statuta Općine Drnje („Službeni glasnik Koprivničko-križevačke županije“ broj 5/14, 3/18, 5/20, 4/21. i 9/21 – pročišćeni tekst) Općinsko vijeće Općine Drnje na _. sjednici održanoj __. prosinca 2026. donijelo je
ODLUKU
o sufinanciranju logopedskih tretmana za djecu s područja Općine Drnje u 2027. godini

Članak 1.
	Općina Drnje sufinancirat će logopedske tretmane djece u 2026. godini do navršene 10. godine života s prebivalištem na području Općine Drnje u iznosu od 50% troškova logopeda do maksimalno 500,00 eura po korisniku.
Članak 2.
	Novčani iznos sufinanciranja iz članka 1. ove Odluke isplaćivat će se kvartalno, prema rasporedu koji odredi Jedinstveni upravni odjel Općine Drnje, na račun roditelja/skrbnika temeljem dostavljenih računa izdanih od strane ovlaštenog logopeda na ime podnositelja zahtjeva koji se dostavljaju zbirno jednom mjesečno.
	Podnositelj zahtjeva čije kućanstvo ima dugovanja prema Proračunu Općine Drnje neće ostvariti navedeno pravo dok ne podmiri sva dospjela dugovanja prema istom.

Članak 3.
	Za ostvarivanje prava na sufinanciranje iz članka 1. ove Odluke potrebno je podnijeti zahtjev na posebnom obrascu uz koji je potrebno priložiti sljedeću dokumentaciju:
1. Izvod iz matice knjige rođenih ili rodni list za dijete,
2. Uvjerenje o prebivalištu ili presliku osobne iskaznice djeteta,
3. Uvjerenje o prebivalištu ili presliku osobne iskaznice roditelja/skrbnika,
4. Dokaz mjerodavnog tijela o potrebi provođenja logopedskog tretmana (mišljenje liječnika, specijalista školske medicine ili logopeda, odnosno zdravstvene ustanove),
5. Presliku kartice/broj tekućeg računa roditelja/skrbnika otvorenog u banci na koji će se vršiti isplata,
6. Izjavu o pristanku obrade podataka.

Članak 4.
Zahtjev iz članka 3. ove Odluke s potrebnom dokumentacijom moguće je podnijeti od 01. siječnja do 31. prosinca 2027. godine Jedinstvenom upravnom odjelu Općine Drnje putem digitalne platforme SOM natječaji. 
Općina Drnje, nakon zaprimljenog zahtjeva iz stavka 1. ovog članka, a u svrhu provjeravanja ispunjavanja uvjeta, od podnositelja zahtjeva može zatražiti i dodatnu dokumentaciju.

Članak 5.
	Odluku o ostvarivanju prava na sufinanciranje logopedskih tretmana za djecu s područja Općine Drnje u 2027. godini donosi općinski načelnik Općine Drnje.
Sredstva za sufinanciranje logopedskih tretmana za djecu s područja Općine Drnje u 2027. godini osigurana su u Proračunu Općine Drnje za 2027. godinu, aktivnost A100701 Naknade za potpore građanima, kućanstvima i udrugama, konto 372 Ostale naknade građanima i kućanstvima iz proračuna.

Članak 6.
Ova Odluka stupa na snagu danom donošenja, a objavit će se na oglasnoj ploči i službenoj internet stranici Općine Drnje www.drnje.hr.

